smcproject/ml-wiki-sentences huggingface dataset:
അവലംബം Chinery, Michael Collins Guide to the Insects of Britain and Western Europe 1986 (Reprinted 1991) സ്കിന്നർ, ബർണാഡ് , ബ്രിട്ടീഷ് ദ്വീപുകളിലെ നിശാശലഭങ്ങൾക്കുള്ള കളർ ഐഡന്റിഫിക്കേഷൻ ഗൈഡ് 1984
കിള്ളിക്കുറിശ്ശിമംഗലം ഇംഗ്ലീഷ് വിലാസം https://ml.wikipedia.org/wiki/Killikkurussimangalam കിള്ളിക്കുറിശ്ശിമംഗലത്തെ ശിവക്ഷേത്രം
കിള്ളിക്കുറിശ്ശിമംഗലം കേരളത്തിലെ പാലക്കാട് ജില്ലയിലെ ഒറ്റപ്പാലത്തിന് 8 കിലോമീറ്റർ അകലെയുള്ള ലക്കിടി ഗ്രാമ പഞ്ചായത്തിലെ ഒരു ചെറിയ ഗ്രാമമാണ്.
നിള ( ഭാരതപ്പുഴ ) കിള്ളിക്കുറിശ്ശിമംഗലത്തിന്റെ തെക്കേ അതിരിലൂടെ ഒഴുകുന്നു.
ഗ്രാമത്തിലുള്ള പ്രശസ്തമായ ശ്രീ കിള്ളിക്കുറിശ്ശി മഹാദേവ ക്ഷേത്രത്തിൽ നിന്നാണ് കിള്ളിക്കുറിശ്ശിമംഗലത്തിന് പേരുലഭിച്ചത്.
പുരാതനമായ ഈ ക്ഷേത്രം നിർമ്മിച്ചത് ‘’ശ്രീ ശുക ബ്രഹ്മർഷി’‘യാണെന്നാണ് പുരാണം.
മലയാളത്തിലെ പ്രശസ്ത സരസകവിയും ഓട്ടംതുള്ളലിന്റെ ഉപജ്ഞാതാവുമായ കുഞ്ചൻ നമ്പ്യാരുടെ ജന്മസ്ഥലമാണ് കിള്ളിക്കുറിശ്ശിമംഗലം.
കുഞ്ചൻ നമ്പ്യാർ ജനിച്ച കലക്കത്തുഭവനം ഇന്ന് കേരള സർക്കാർ സാംസ്കാരികവകുപ്പിന്റെ കീഴിലുള്ള ഒരു സാംസ്കാരിക കേന്ദ്രമാണ്.
കുഞ്ചൻ നമ്പ്യാരുടെ ഓർമ്മക്കായി സ്ഥാപിച്ച കുഞ്ചൻ സ്മാരക വായനശാല എന്ന ഒരു വായനശാലയും ഇവിടെ ഉണ്ട്.
പ്രശസ്ത കൂടിയാട്ടം, ചാക്യാർകൂത്ത് കലാകാരനും നാട്യശാസ്ത്ര വിശാരദനുമായിരുന്ന ‘’നാട്യാചാര്യ വിദൂഷകരത്നം പത്മശ്രീ ഗുരു മാണി മാധവ ചാക്യാർ ‘’ ഇവിടെ ജീവിച്ചിരുന്നു.
ഭാവാഭിനയത്തിന്റെ ആചാര്യനായിരുന്നു അദ്ദേഹം.
കിള്ളിക്കുറിശ്ശി മഹാദേവ ക്ഷേത്രത്തിന്റെ അടുത്താണ് അദ്ദേഹത്തിന്റെ ഭവനം.
പ്രശസ്ത സംസ്കൃത പണ്ഡിതനായിരുന്ന ‘’‘കൊപ്പത്ത് അച്യുതപ്പൊതുവാൾ’‘’ മഹാദേവ ക്ഷേത്രത്തിനടുത്ത് ജീവിച്ചിരുന്നു.
പാവപ്പെട്ട വിദ്യാർത്ഥികൾക്കായി ഉള്ള ശ്രീ ശങ്കര ഓറിയന്റൽ ഹൈസ്കൂൾ കിള്ളിക്കുറിശ്ശിമംഗലത്തെ ഏറ്റവും പുരാതനമായ വിദ്യാലയമാണ്.
പ്രശസ്ത സംസ്കൃത പണ്ഡിതനായ പണ്ഡിതരത്നം ‘’‘പന്നിശ്ശേരി (പഴെടത്തു) ശങ്കരൻ നമ്പൂതിരിപ്പാട്’‘’ സ്ഥാപിച്ചതാണ് ഈ വിദ്യാലയം.
കേരളത്തിൽ സംസ്കൃതം പ്രാഥമിക വിഷയമായുള്ള ആറു വിദ്യാലയങ്ങളിൽ ഒന്നാണ് ഇത്.
കിള്ളിക്കുറിശ്ശിമംഗലം മഹാദേവ ക്ഷേത്രത്തിൽ മാണി ദാമോദര ചാക്യാർ മത്തവിലാസം കൂത്ത് അവതരിപ്പിക്കുന്നു പത്മശ്രീ മാണി മാധവ ചാക്യാർ - പ്രശസ്തനായ കൂടിയാട്ടം കലാകാരൻ ഇവയും കാണുക മാണി മാധവ ചാക്യാർ കുഞ്ചൻ നമ്പ്യാർ ഓട്ടൻ‌തുള്ളൽ ചാക്യാർ കൂത്ത് കൂടിയാട്ടം കഥകളി മോഹിനിയാട്ടം മാണി ദാമോദര ചാക്യാർ Killikkurissi Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കിള്ളന്നൂർ ഇംഗ്ലീഷ് വിലാസം https://ml.wikipedia.org/wiki/Killannur_Census_Town
കേരളത്തിലെ തൃശൂർ ജില്ലയിലുള്ള ഒരു ടൗണാണ് കിള്ളന്നൂർ.
മുളംകുന്നത്ത് കാവ് ഗ്രാമപഞ്ചായത്തിലെ മുഴുവൻ വാർഡുകളേയും മടക്കത്തറ  ഗ്രാമപഞ്ചായത്തിലെ കുറച്ച് വാർഡുകളേയും ഉൾപ്പെടുത്തിക്കൊണ്ടുള്ള ഒരു ടൗണാണിത്.
2001 ലെ സെൻസസ് പ്രകാരം കിള്ളന്നൂർ ഗ്രാമത്തിലെ ആകെയുള്ള ജനസംഖ്യ18510 ആണ്.
അതിൽ9102 പുരുഷന്മാരും  9408 സ്ത്രീകളും ആണ്.
വിദ്യാലയങ്ങൾ എൽ എഫ് യു പി എസ്, പൂമാല സ്ക്കൂൾ കലാസമിതി എൽ പി സ്കൂൾ കിള്ളന്നൂർ കോ ഓപ്പറേറ്റീവ് പബ്ളിക്ക് സ്കൂൾ അവലംബം ↑ {{ cite web }} : | last= has numeric name ( help ) CS1 maint: multiple names: authors list ( link )
കിളിമൊഴികൾ (കവിത)
1988-ൽ കവിതാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചത് മാധവൻ അയ്യപ്പത്ത് രചിച്ച കിളിമൊഴികൾ എന്ന കവിതാസമാഹാരത്തിനാണ് അവലംബം
കിസിറ്റെ-മ്പുൻഗുട്ടി മറൈൻ ദേശീയോദ്യാനം
കെസെറ്റെ-മ്പുൻഗുട്ടി മറൈൻ മറൈൻ ദേശീയോദ്യാനം , ടാൻസാനിയ അതിർത്തിക്കു സമീപമുള്ള ക്വാലെ ജില്ല യിലെ വാസിനി ദ്വീപിനു തെക്കും ഷിമോനിയ്ക്കു സമീപമവുമായി, കെനിയ യുടെ തെക്കൻ തീരത്തു സ്ഥിതിചെയ്യുന്ന ഒരു ദേശീയോദ്യാനമാണ്.
കെസെറ്റെ ഉദ്യാനം 11 ചതുരശ്ര കിലോമീറ്ററും മ്പുൻഗുട്ടി റിസർവ് 28 ചതുരശ്ര കിലോമീറ്ററുമാണ്.
പവിഴപ്പുറ്റുകളാൽ ചുറ്റപ്പെട്ട നാല് ചെറിയ ദ്വീപുകളിലേയ്ക്ക് ദേശീയോദ്യാനം വ്യാപിച്ചു കിടക്കുന്നു.
അവലംബം ↑ Kenya Wildlife Service – Kisite Mpunguti Marine Park (english)
കിസ് മി ക്വിക്ക് ഇംഗ്ലീഷ് വിലാസം https://ml.wikipedia.org/wiki/Brunfelsia_pauciflora
ബ്രസീൽ തദ്ദേശമായ ഒരു ചെറിയ സസ്യമാണ് കിസ് മി ക്വിക്ക്.
( ശാസ്ത്രീയനാമം : Brunfelsia pauciflora ) .
സൊളാനേസീ കുടുംബത്തിലെ ഈ ചെടി ഒരു അലങ്കാരസസ്യമായി നട്ടുവളർത്തുന്നു.
yesterday-today-and-tomorrow, morning-noon-and-night, Brazil raintree എന്നെല്ലാം ഈ ചെടിയെ വിളിക്കാറുണ്ട്..
രാവിലെ മുതൽ വൈകുന്നേരം വരെയുള്ള നേരങ്ങളിൽ നിറം മാറുന്ന പൂക്കളുള്ള ചെടിയിൽ ഒരേ സമയം തന്നെ എല്ലാ നിറത്തിലും പൂക്കൾ കാണാം.
ചെടി മൊത്തത്തിലും കായകൾ പ്രത്യേകിച്ചും വിഷമയമാണ്..
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Brunfelsia pauciflora എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Brunfelsia pauciflora എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കിസ്‌മത്ത്
ഒരു മലയാള ചലചിത്രമാണ് കിസ്‌മത്ത് .
2016-ൽ പുറത്തിറങ്ങിയ ഈ ചലചിത്രം നവാഗത സംവിധായകനായ ഷാനവാസ് കെ. ബാവക്കുട്ടിയുടേതാണ്.
വിവിധ മതപശ്ചാത്തലമുള്ള നായകനും നായികയും തമ്മിലുള്ള പ്രേമവും തുടർന്നുള്ള സംഭവവികാസങ്ങളുമാണ് ചിത്രത്തിന്റെ പ്രമേയം.
ഷെയ്ൻ നിഗം, ശ്രുതി മേനോൻ എന്നിവരാണ് നായകരായി അഭിനയിക്കുന്നത്.
പട്ടം സിനിമാ കമ്പനിയുടെ ബാനറിൽ രാജീവ് രവി, എൽ.ജെ ഫിലിംസ്, അക്ബർ ട്രാവൽസ് എന്നിവർ ചേർന്നാണ് നിർമ്മാണം.
പൊന്നാനിയിൽ നടന്ന ഒരു യഥാർത്ഥസംഭവത്തിൽ നിന്നാണ് നഗരത്തിലെ മുനിസിപ്പൽ കൗൺസിലർ കൂടിയായിരുന്ന ഷാനവാസ് കെ. ബാവക്കുട്ടി ചിത്രത്തിന്റെ തിരക്കഥ എഴുതുന്നത്.
2016 ജൂലൈ 29-ന് പുറത്തിറങ്ങിയ ചിത്രം വാണിജ്യവിജയം നേടിയിരുന്നു.
അഭിനേതാക്കൾ ഇർഫാനായി ഷെയ്ൻ നിഗം അനിതയായി ശ്രുതി മേനോൻ സബ് ഇൻസ്പെക്ടർ അജയ് സി മേനോനായി വിനയ് ഫോർട്ട് സയ്യിദ് ബാവ അലൻസിയർ ലെ ലോപ്പസ് വാർഡനായി സജിത മഠത്തിൽ സലീനയായി സുരഭി ലക്ഷ്മി അപ്പു നായറായി പി. ബാലചന്ദ്രൻ അസിസ്റ്റന്റ് സബ് ഇൻസ്പെക്ടർ സുനിൽ സുഖദ മോഹനനായി അനിൽ നെടുമങ്ങാട് വിജയൻ കാരന്തൂർ കെ.ടി. അബു ആയി ജയപ്രകാശ് കുലൂർ ഷിഹാബായി ബിനോയ് നമ്പാല ഇർഫാന്റെ സുഹൃത്തായി അബു സാലിഹ് ഗാനങ്ങൾ # ഗാനം Artist(s) ദൈർഘ്യം 1.
"കിസ പാതിയിൽ" സച്ചിൻ ബാലു 3:27 2.
"നിളമണൽത്തരികളിൽ" കെ.എസ്. ഹരിശങ്കർ , ശ്രേയ രാഘവ് 3:51 3.
"ലോൺലിനെസ്സ്" ശ്രേയ രാഘവ് 1:33 4.
"ചിലതുനാം" മധുശ്രീ നാരായൻ 5:05 5.
"ആനെ മദനപ്പൂ" കബീർ നല്ലളം 3:17 6.
"വിണ്ണു ചുരന്ന" എം.പി. നിസ 3:29 7.
"Theme Music" ശ്രേയ രാഘവ് 1:24 അവലംബം
കിസാർ
കിസാർ (യോട്ടോവാവ എന്നും അറിയപ്പെടുന്നു) ഇന്തോനേഷ്യയിലെ തെക്കുപടിഞ്ഞാറൻ മൊളുക്കാസ് ദ്വീപുകളിലുള്ള ഒരു ചെറിയ ദ്വീപാണ്.
സജീവ ടെക്ടോണിക്സ് പ്രദേശത്ത് തിമോർ ദ്വീപിന്റെ വടക്കുകിഴക്കായി ഇതു സ്ഥിതിചെയ്യുന്നു.
ഒയ്റാറ്റ ഭാഷയും (ഫറ്റാലുക്കു ഭാഷയുമായി അടുത്തു ബന്ധമുള്ളത്) കിസാർ (ഫറ്റാലുക്കു ഭാഷയുമായി ബന്ധമില്ലാത്തത്) എന്ന വ്യാപാര ഭാഷയുമാണ് ഇവിടെ സംസാരിക്കപ്പെടുന്നത് (പ്രാദേശികമായി ഇത് യോട്ടോവാവ അല്ലെങ്കിൽ മെഹെർ എന്നറിയപ്പെടുന്നു) അവലംബം ↑ ↑ ↑ ↑
കിസിൽ കും ഇംഗ്ലീഷ് വിലാസം https://ml.wikipedia.org/wiki/Kyzylkum_Desert
കിസിൽ കും അല്ലെങ്കിൽ ക്വിസിൽക്വും ലോകത്തിലെ പതിനാറാമത്തെ വലിയ മരുഭൂമിയാണ് .
ടർക്കിക് ഭാഷയിൽ ഇതിന്റെ പേരിന്റെ അർത്ഥം ചുവന്ന മണൽ എന്നാണ്.
മദ്ധ്യേഷ്യയിലെ ദവോബ് എന്ന പ്രദേശത്തിൽ അമു ദാരിയ , സിർ ദാരിയ എന്നീ നദികൾക്കിടയിൽ സ്ഥിതിചെയ്യുന്നു.
ഈ പ്രദേശം ചരിത്രപരമായി ട്രാൻസോക്സാനിയ അല്ലെങ്കിൽ സോഗ്ദിയാന എന്ന് അറിയപ്പെട്ടു.
ഇപ്പോൾ ഈ മരുഭൂമി കസാഖ്സ്ഥാൻ , ഉസ്ബെക്കിസ്ഥാൻ , ഭാഗികമായി തുർക്‌മെനിസ്ഥാൻ എന്നിവിടങ്ങളിലായി വ്യാപിച്ചുകിടക്കുന്നു.
ഇത് 298,000 km2 (115,000 sq mi) വിസ്തൃതിയുള്ളതാണ്.
ഭൂമിശാസ്ത്രം ഇവിടുത്തെ മണലാരണ്യം.
സമുദ്രനിരപ്പിൽ നിന്ന് 300 മീറ്റർ വരെ ഉയരമുള്ള പ്രദേശമാണിത്.
താഴ്വാരങ്ങളും ഉയർന്ന പ്രദേശങ്ങളും നിറഞ്ഞ മരുഭൂമിയാണിത്.
മിക്ക പ്രദേശങ്ങളിലും മണൽക്കൂനകൾ നിറഞ്ഞിരിക്കുന്നു.
ചിലയിടങ്ങളിൽ മരുപ്പച്ചകളും കാണാനാകും.
ഇവയിലും ഇതിലൂടെ ഒഴുകുന്ന നദികളുടെ തീരങ്ങളിലും കൃഷിഭൂമികളുണ്ട്.
മേയ് മുതൽ സെപ്റ്റംബർ വരെയുള്ള വേനൽക്കാലത്ത് താപനില അതിയായി വർദ്ധിക്കും.
ഉൾപ്രദേശത്തുള്ള ഒരു പട്ടണമായ കെർക്കി അമു ദാര്യാ നദിയുടെ തീരത്തു സ്ഥിതി ചെയ്യുന്നു.
ഇവിടെ 1983 ജൂലൈയിൽ ഉയർന്ന താപനില 51.7 °C (125.1 °F) അനുഭവപ്പെട്ടു.
ജന്തുജാലങ്ങൾ ഇവിടെയുള്ള ജന്തുജാലങ്ങൾ
റഷ്യൻ ആമ(Testudo horsfieldii) , 5.2 അടിയോളം വലിപ്പമുള്ള വളരെ വലിയ മരുഭൂമിവാസിയായ പല്ലി (Varanus griseus) , സൈഗ അന്റിലോപ്പ് (Saiga tatarica) എന്നിവയെ ഇവിടെ കാണാനാകും.
1971ൽ സ്ഥാപിക്കപ്പെട്ട ബുഖാറ പ്രവിശ്യയിലെ കിസിൽ കും പ്രകൃതിസംരക്ഷണ പ്രദേശം ഇവിടെയുണ്ട്.
101,000 km2 (39,000 sq mi) ആണ് ഇതിന്റെ വിസ്തീർണ്ണം.
അമു ദാര്യ നദിയുടെ വൃഷ്ടിപ്രദേശത്താണീ പ്രകൃതിസംരക്ഷണപ്രദേശം സ്ഥിതി ചെയ്യുന്നത്.
ബുഖാറ മാൻ(Cervus elaphus) ,കാട്ടുപന്നി(Sus scrofa), Common Pheasant (Phasianus colchicus), സ്വർണ്ണപ്പരുന്ത് (Aquila chrysaetus) എന്നിവ ഇവിടെയുണ്ട്.
ജെയ്രാൻ എന്ന മറ്റൊരു നേചർ റിസർവ്വും ഇവിടെയുണ്ട്.
പാലിയന്റോളജി
ഇവിടത്തെ പാറകളിൽ അനേകം തരം ഫോസ്സിലുകൾ കാണാനുണ്ട്.
സമ്പദ് രംഗം
ഇവിടെ വസിക്കുന്ന ജനത കിസിൽ കുമിലെ വലിയ പ്രദേശങ്ങൾ തങ്ങളുടെ കന്നുകാലികളെ മേയ്ക്കാൻ ഉപയോഗിക്കുന്നു.
കിസിൽ കും സ്വർണ്ണം, യുറേനിയം, ചെമ്പ്, അലൂമിനിയം, വെള്ളി, പ്രകൃതിവാതകം, എണ്ണ എന്നിവയാൽ സമ്പുഷ്ടമാണ്.
ഇതും കാണുക Andronovo culture Aydar Lake , large artificial lake Karakum Desert , another desert of Central Asia List of deserts by area Sarmishsay , ancient monuments of anthropogenic activity Central Asian northern desert , an ecoregion largely corresponding with the Kyzyl Kum അവലംബം
കിസോൺ സിറ്റി
കിസോൺ സിറ്റി ( UK : / ˈ k eɪ z ɒ n / , US : / ˈ k eɪ s ɒ n , - s ɔː n , - s oʊ n / ; Tagalog : Lungsod Quezon [luŋˈsod ˈkɛson ] ; Spanish : Ciudad Quezon സ്പാനിഷ് ഉച്ചാരണം: [sjuˈðað 'keson ] ; ഫിലിപ്പൈൻസിലെ ഏറ്റവും  ജനസംഖ്യയുള്ള നഗരമാണ്.
ഫിലിപ്പൈൻസിന്റെ രണ്ടാമത്തെ പ്രസിഡന്റ് ആയിരുന്ന മാനുവെൽ എൽ ക്വിസോണിന്റെ പേരിലാണീനഗരം അറിയപ്പെടുന്നത്.
മനില എന്ന തലസ്ഥാനം ഈ നഗരത്തിനുപകരം ആണുണ്ടായത്.
1948 മുതൽ 1976 വരെ ഇതായിരുന്നു ഫിലിപ്പൈൻസിന്റെ തലസ്ഥാനം.
ഫിലിപ്പൈൻസിന്റെ ദേശീയ തലസ്ഥാനപ്രദേശമായ മനിലയുടെ മെട്രോ പ്രദേശത്തെ ജനസംഖ്യ നോക്കിയാൽ, ഏറ്റവും വലിയ നഗരമാണീത്.
കിസോൺ സിറ്റി കിസോൺ പ്രവിശ്യയിലല്ല സ്ഥിതിചെയ്യുന്നത്.
കിസോൺ സിറ്റി അനേകം സർക്കാർ ഓഫിസുകളുടെ പ്രദേശമാണ്.
ഇതിൽ ഏറ്റവും പ്രധാനപ്പെട്ടത്, ബടസാങ് പംബൻസ കോമ്പ്ലെക്സ് ആണ്.
ഫിലിപ്പൈൻ കോൺഗ്രസ്സ് എന്ന പാർലമെന്റിന്റെ അധോസഭയുടെ പ്രതിനിധികളുടെ സ്ഥാനമാണിത്.
കിസോൺ സിറ്റി റിസപ്ഷൻ ഹൗസ്, ഫിലിപ്പൈൻസിന്റെ ഉപരാഷ്ട്രപതിയുടെ ഇരിപ്പിടമാണ്.
കിസോൺ സിറ്റിയിലാണ് ഫിലിപ്പൈൻസിന്റെ ദേശീയ സർവ്വകലാശാലയുടെ ആസ്ഥാനം.
അടെനിയോ ഡെ മനില സർവ്വകലാശാലയും ഇവിടെയാണ്.
കിസോൺ സിറ്റിയുടെ ഉള്ളിലാണ് കിസോൺ മെമ്മോറിയൽ സർക്കിൾ.
ഇത് ഒരു നാഷണൽ പാർക്കും മന്ദിരവും ചേർന്നതാണ്.
പാർക്ക് ഒരു ദീഘവൃത്താകൃതിയിലുള്ളതാണ് അതിനു ചുറ്റും ആ ആകൃതിയിലുള്ള ഒരു റോഡും ഉണ്ട്.
ഇതിലെ പ്രധാന പ്രത്യേകത ഇവിടെയുള്ള മുസോളിയം ആണ്.
ഇതിൽ മാനുവെൽ എൽ കിസോണിന്റെയും ഭാര്യയും പ്രഥമവനിതയുമായ അറോറ കിസോണിന്റെയും ശരീരാവശിഷ്ടങ്ങൾ സൂക്ഷിച്ചിട്ടുണ്ട്.
ചരിത്രം Commonwealth President Manuel L. Quezon.
കിസോൺ സിറ്റി നിർമ്മിക്കുന്നതിനുമുമ്പേ, ഈ സ്ഥലത്ത് ചില ചെറിയ ഒറ്റപ്പെട്ട പട്ടണങ്ങളാണുണ്ടായിരുന്നത്.
സാൻ ഫ്രാൻസിസ്കോ ദെൽ മോണ്ടെ, നൊവാലിഷെസ്, ബാലിന്റവാക്ക് തുടങ്ങിയവയായിരുന്നു അന്നത്തെ പട്ടണങ്ങൾ.
1896 ആഗസ്ത് 23നു കടിപുനാൻ എന്ന വിപ്ലവ സംഘടന അതിന്റെ അദ്ധ്യക്ഷനായ അന്ത്രെസ് ബോണിഫാസിയോ നയിച്ചു.
സ്പാനിഷ് ചക്രവർത്തിക്കെതിരായി ആണ് അവർ സമരം ചെയ്തത്.
മെൽചോറ അക്വിനോയുടെ വീട്ടിൽ ആണ് ഈ വിപ്ലവം തുടങ്ങിയത്.
ഇരുപതാം നൂറ്റാണ്ടിന്റെ ആദ്യപകുതിയിൽ പ്രസിഡന്റ് മാനുവെൽ എൽ ക്വിസോൺ മനിലയെ വ്വെല്ലുന്ന ഒരു തലസ്ഥാനനഗരം സ്വപ്നം കണ്ടു.
അദ്ദേഹത്തിന്റെ നേരത്തെയുള്ള മെക്സിക്കൻ സന്ദർശനം ആണ് ഈ സ്വപ്നം അദ്ദേഹത്തിനുണ്ടാവാൻ കാരണം.
1938ൽ പ്രസിഡന്റ് മാനുവെൽ എൽ ക്വിസോൺ, പീപ്പിൾസ് ഹോംസൈറ്റ് കോർപ്പറേഷൻ സ്ഥാപിച്ചു.
എന്നിട്ട് 15.29 കി.m2 (164,580,190 sq ft)തുവാസൺ കുടുംബത്തോടെ ദിലിമാൻ എസ്റ്റേറ്റു വാങ്ങി; ഈ ചെറിയ കഷണം ഭൂമിയെ അപ്പോൾ, ബാറിയോ ഒബെറോ (തൊഴിലാളികളുടെ ഗ്രാമം) എന്നറിയപ്പെട്ടത്.
ദേശീയ അസംബ്ലി കോമണ്വെൽത്ത് നിയമം 502 പ്രകാരം ക്വിസോൺ സിറ്റി യഥാർഥത്തിൽ ബലിന്തവാക് സിറ്റി എന്താണു പറഞ്ഞിരുന്നത്.
അസംബ്ലിയിലെ അംഗങ്ങളായ നാർസിസൊ റാമോസ്, റമോൺ മിത്ര എന്നിവർ, വരുന്ന പ്രസിഡന്റിനോട് ആ പട്ടണത്തിന്റെ പേര് കിസോൺ സിറ്റി എന്നാക്കണം എന്നു അഭ്യർത്ഥിച്ചു.
1939-ൽ കിസോൺ സിറ്റി നിർമ്മിച്ചപ്പോൾ, ബാലിന്റാവക്, ബലിംഗാസ, കൈൻജിൻ, കാങ്‌കോംഗ്, ലാ ലോമ, മലാമിഗ്, മാത്തലാഹിബ്, മസാംബോംഗ്, ഗാലസ്, സാൻ ഇസിഡ്രോ, സാൻ ജോസ്, സാന്റോൾ, ടാറ്റലോൺ; ന്യൂ മനില, ക്യൂബാവോ, സാൻ ഫ്രാൻസിസ്കോ ഡെൽ മോണ്ടെ, ഡിലിമാന്റെ പടിഞ്ഞാറൻ പകുതി, സാൻ ജുവാനിൽ നിന്നുള്ള കമുനിംഗ്, റോക്സാസ്; ജീസസ് ഡി ലാ പെന, ലോവർ ബാരംഗ, ഡിലിമാന്റെ കിഴക്കൻ പകുതി, ക്രൂസ് നാ ലിഗാസ്, മാരികിനയിൽ നിന്നുള്ള ബാലാര; പാസിഗിൽ നിന്നുള്ള ഉഗോംഗ്, സാന്റോളൻ, ലിബിസ്, മൊണ്ടാൽബൻ, സാൻ മാറ്റിയോ എന്നിവിടങ്ങളിൽ നിന്നുള്ള ചില ബാരിയോകൾ പുതിയ തലസ്ഥാന നഗരത്തിന് നൽകേണ്ടതായിരുന്നു.
അവയെ എതിർക്കുന്നതിനുപകരം, അഞ്ച് നിവാസികൾ രാജ്യത്തിന്റെ പുതിയ തലസ്ഥാനത്തിന് അവരുടെ നേട്ടങ്ങൾ വിശ്വസിച്ച് ക്യൂസോൺ സിറ്റിക്ക് മനഃപൂർവ്വം ഭൂമി നൽകി.
എന്നിരുന്നാലും, 1941-ൽ, വാക്ക് വാക്ക് ഗോൾഫ്, കൺട്രി ക്ലബ് എന്നിവയ്ക്കുള്ളിലെ പ്രദേശം മൻഡാലുയോങിലേക്കും ജീസസ് ഡി ലാ പെന, ലോവർ ബാരങ്ക, മരിക്കിന വരെയും മാറ്റി.
കൂടാതെ, ക്യാമ്പ് ക്രേമിനുള്ള ഭൂമി സാൻ ജുവാനിൽ നിന്ന് നൽകി.
ഭൂമിശാസ്ത്രം Aerial view of Quezon City with Welcome Rotonda in the foreground കാലാവസ്ഥ
ക്യൂസോൺ സിറ്റി ഉഷ്ണമേഖലാ സവന്ന കാലാവസ്ഥയ്ക്കും ഉഷ്ണമേഖലാ മൺസൂൺ കാലാവസ്ഥയ്ക്കും ഇടയിലാണ് (കോപ്പൻ കാലാവസ്ഥാ വർഗ്ഗീകരണം Aw / Am)കാണപ്പെടുന്നത്.
ഊഷ്മള കാലാവസ്ഥയും വരണ്ടതും ആർദ്രവുമായ സീസണുകളും കാണപ്പെടുന്നു.
കിസ്സ് (ബാൻഡ്) ഇംഗ്ലീഷ് വിലാസം https://ml.wikipedia.org/wiki/Kiss_(Band)
1973 ൽ രൂപം കൊണ്ട ഒരു അമേരിക്കൻ റോക്ക് ബാൻഡാണ് കിസ്സ്.
ഇതുവരെ കിസ്സിനു RIAA(Recording Industry Association of America) നൽകുന്ന 28 ഗോൾഡൻ ആൽബം അവാർഡുകൾ ലഭിച്ചിട്ടുണ്ട്.
പത്ത് ലക്ഷത്തിൽ കൂടുതൽ കോപ്പികൾ വിൽക്കുന്ന റെക്കോർഡുകൾക്കാണ് ഈ അവാർഡ് നൽകുക.
കിസാൻ വികാസ് പത്ര
ഇന്ത്യാ ഗവൺമെന്റ് ആവിഷ്കരിച്ച സമ്പാദ്യപദ്ധതികളിലൊന്നാണ് കിസാൻ വികാസ് പത്ര .
എട്ടുവർഷവും ഏഴ് മാസവും കൊണ്ട് നിക്ഷേപത്തുക ഇരട്ടിയായി തിരിച്ചുകിട്ടുന്ന ആകർഷകമായ നിക്ഷേപപദ്ധതിയാണിത്.
കേന്ദ്രസർക്കാരിന്റെ ഡയറക്ടറേറ്റ് ഓഫ് സ്മാൾ സേവിംഗ്സ് പോസ്റ്റ് ഓഫീസുകളിലൂടെ സേവിംഗ്സ് ബോണ്ടുകളായി വിറ്റഴിക്കപ്പെടുന്ന ഇവ രാജ്യത്തെ എല്ലാ പൗരൻമാർക്കും ഒരുപോലെ പ്രയോജനപ്പെടുത്താവുന്നതാണ്.
രണ്ടര വർഷത്തിനകം നിക്ഷേപത്തുകയും അതിന്റെ അതുവരെയുള്ള പലിശയും തിരിച്ചുനേടാവുന്നതാണ്.
പോസ്റ്റോഫീസിൽ നിന്ന് ലഭിക്കുന്ന ഫോം പൂരിപ്പിച്ച് നിക്ഷേപത്തുക പണമായോ ഡി.ഡിയായോ ചെക്കായോ സ്വന്തം ഫോട്ടോഗ്രാഫിനൊപ്പം നൽകാം.
നിക്ഷേപകന്റെ പേരും തീയതിയും മെച്യുരിറ്റി തീയതിയും ഉൾപ്പെടുത്തപ്പെട്ട സാക്ഷ്യപത്രം പോസ്റ്റോഫീസിൽ നിന്ന് ലഭിക്കും.
എന്നാൽ കമ്പനികൾക്കോ എൻ.ആർ.ഐയ്ക്കോ ഹിന്ദു കൂട്ടുകുടുംബതിനോ ഈസേവനം ലഭ്യമല്ല.
കിസ്‍കുൻസാഗ് ദേശീയോദ്യാനം Meadow of Alpár in the national park
കിസ്‍കുൻസാഗ് ദേശീയോദ്യാനം ( ഹംഗേറിയൻ : Kiskunsági Nemzeti Park ) ഡാന്യൂബ്-ടിസ്സ ഇൻറർഫ്ളുവിൽ സ്ഥിതിചെയ്യുന്ന ഒരു ദേശീയോദ്യാനമാണ്.
പ്രധാനമായും ഇത് ഹംഗറിയിലെ ബാസ്ക്-കിസ്കുൻ കൗണ്ടി യിലാണ് സ്ഥിതിചെയ്യുന്നത്.
1975 ൽ രൂപീകരിക്കപ്പെട്ട ഈ ദേശീയോദ്യനം, യുനെസ്കോ ഒരു ജൈവ സംരക്ഷണ റിസർവ്വായി പ്രഖ്യാപിച്ചു.
570 ചതുരശ്ര കിലോമീറ്റർ ഭൂതല വിസ്തൃതിയുള്ള ഈ ദേശീയോദ്യാനം, ഗ്രേറ്റ് ഹംഗേറിയൻ സമതലത്തിലെ ലിറ്റിൽ കുമാനിയ (കിസ്‍കുൻസാഗ്) പ്രദേശത്ത് വ്യാപിച്ചു കിടക്കുന്നു.
ഇത് ഒരൊറ്റ പ്രദേശമല്ല, മേഖലയിലാകമാനം ചിതറിക്കിടക്കുന്ന ബന്ധമറ്റ ഏഴ് യൂണിറ്റുകളാണ് ദേശീയോദ്യാനത്തിൽ ഉൾപ്പെട്ടിരിക്കുന്നത്.
ചിത്രശാല Black-winged stilt European roller Coronella austriaca (smooth snake) Menyanthes Open-air museum in Ópusztaszer White-tailed eagle Great bustard Heron അവലംബം
ഇൻസ്റ്റിറ്റ്യൂട്ട് മാർക്വെസ് ഇംഗ്ലീഷ് വിലാസം https://ml.wikipedia.org/wiki/Institut_Marques
ഗൈനക്കോളജിയിലും അസിസ്റ്റഡ് റീപ്രൊഡക്ഷനിലും വിദഗ്ദ്ധരായ ഒരു സ്വകാര്യ സ്പാനിഷ് മെഡിക്കൽ സ്ഥാപനമാണ് ഇൻസ്റ്റിറ്റ്യൂട്ട് മാർക്വെസ് .
1941 ൽ ബാഴ്‌സലോണയിൽ സ്ഥാപിതമായ ഇത്, നൂറിലധികം മെഡിക്കൽ, സാനിറ്ററി പ്രൊഫഷണലുകളുടെ ഒരു ടീമിനെ നയിക്കുന്നു.
പുരുഷ ഘടകത്തെക്കുറിച്ചുള്ള പയനിയർ പഠനത്തിനും ബീജകോശങ്ങളുടെ ജനിതക വിശകലനത്തിനും ഇൻസ്റ്റിറ്റ്യൂട്ട് മാർക്വെസ് അന്താരാഷ്ട്ര തലത്തിൽ ശ്രദ്ധേയമാണ്.
1941-ൽ, സ്പാനിഷ് സൊസൈറ്റി ഓഫ് ഫെർട്ടിലിറ്റിയുടെ സ്ഥാപക അംഗങ്ങളിലൊരാളായ ഡോ. വിസെൻസ് മാർക്വെസ് ഐ ബെർട്രാൻ, സാനറ്റോറിയോ മെറ്റേണൽ എന്നറിയപ്പെടുന്ന ക്ലിനിക്ക് സ്ഥാപിച്ചു, അവിടെ 7000-ലധികം വിജയകരമായ പ്രസവങ്ങളും 2000 ഗൈനക്കോളജിക്കൽ ഇടപെടലുകളും നടത്തി.
1952-ൽ അദ്ദേഹത്തിന്റെ മകൻ ഡോ. ലിയോനാർഡോ മാർക്വെസ് ജിറൗട്ട്, ക്ലിനിക്ക് ഇൻസ്റ്റിറ്റ്യൂട്ടോ മുനിസിപ്പൽ ഓഫ് മെറ്റേണോളജിയുടെയും എൻട്രാ ഹോസ്പിറ്റലിലെ ഗൈനക്കോളജി വിഭാഗത്തിന്റെയും തലവനായിരുന്നു.
ബാഴ്‌സലോണയിലെ ക്രൂസ് റോജ ആശുപത്രിയുടെ വന്ധ്യതാ വിഭാഗത്തിൻ്റെ തലവനും അദ്ദേഹമായിരുന്നു.
"Fargas de la Academia de Ciencias médicas de Barcelona" നേടിയ ഡോ. ലിയോനാർഡോ മാർക്വെസ് ജിറൗട്ട് ഫാലോപ്യൻ ട്യൂബുകളുടെ പ്രവേശനക്ഷമതയെക്കുറിച്ച് വിവിധ പഠനങ്ങൾ നടത്തി.
നിലവിലെ ഡയറക്ടർമാരായ ഡോ. ലിയോനാർഡോ മാർക്വെസ് അമോറോസും ഡോ. മാരിസ ലോപ്പസ്-ടീജോണും 1987 ൽ ചേർന്നു.
1989-ൽ ഇൻസ്റ്റിറ്റ്യൂട്ട് മാർക്വെസ് ആദ്യത്തെ ഇൻ വിട്രോ ഫെർട്ടിലൈസേഷൻ ലാബ് സ്ഥാപിച്ചു, അത് 2009-ൽ പുനരുൽപ്പാദന ജീവശാസ്ത്രത്തിലെ ഏറ്റവും മികച്ച ഉപകരണങ്ങൾ ഉപയോഗിച്ച് നവീകരിക്കുകയും വിപുലീകരിക്കുകയും ചെയ്തു.
2005-ൽ ക്ലിനിക്ക് CIMA ക്ലിനിക്കിൽ ഒരു പ്രീഇംപ്ലാന്റേഷൻ ജനിതക രോഗനിർണയ (Preimplantation genetic diagnosis) ലാബ് സൃഷ്ടിച്ചു, ഇത് ഭ്രൂണങ്ങൾ , അണ്ഡങ്ങൾ , ബീജകോശങ്ങൾ എന്നിവയുടെ ജനിതക വിശകലനത്തിന് പ്രചോദനമായി.
അതേ വർഷം, ഭ്രൂണങ്ങളുടെ ദത്തെടുക്കൽ പരിപാടി ആരംഭിച്ച് ഒമ്പത് മാസങ്ങൾക്ക് ശേഷം പതിമൂന്ന് വർഷത്തോളം ശീതീകരിച്ച ഭ്രൂണത്തെ ദത്തെടുത്തതിന് ശേഷം ആദ്യത്തെ കുഞ്ഞ് ജനിച്ചു.
ഇൻസ്റ്റിറ്റ്യൂട്ട് ഓഫ് മൈക്രോബിയൽ ടെക്നോളജി
കൗൺസിൽ ഓഫ് സയന്റിഫിക് ഇൻഡസ്ട്രിയൽ റിസർച്ചിന്റെ (സി‌എസ്‌ഐആർ) ഘടക സ്ഥാപനങ്ങളിലൊന്നാണ് ഇന്ത്യയിലെ ചണ്ഡിഗഡ് ആസ്ഥാനമായുള്ള ഇൻസ്റ്റിറ്റ്യൂട്ട് ഓഫ് മൈക്രോബിയൽ ടെക്നോളജി ( ഐ‌എം‌ടെക്).
ആധുനിക ബയോളജിക്കൽ സയൻസസ് , മൈക്രോബ്- റിലേറ്റഡ് ബയോടെക്നോളജി എന്നിവയുടെ പല മേഖലകളിലും ഗവേഷണത്തിൽ ഇൻസ്റ്റിറ്റ്യൂട്ട് ഏർപ്പെട്ടിരിക്കുന്നു , രോഗപ്രതിരോധ ശേഷി, പകർച്ചവ്യാധികൾ , പ്രോട്ടീൻ ഡിസൈൻ, എഞ്ചിനീയറിംഗ്, അഴുകൽ ശാസ്ത്രം, മൈക്രോബയൽ ഫിസിയോളജി എന്നിവ പോലുള്ള വ്യത്യസ്തവും സഹകരണപരവുമായ ഗവേഷണത്തിന് ഇവിടെ പ്രത്യേക ഊന്നൽ നൽകുന്നു.
ജനിതകശാസ്ത്രം , യീസ്റ്റ് ബയോളജി, ബയോ ഇൻഫോർമാറ്റിക്സ് , മൈക്രോബയൽ സിസ്റ്റമാറ്റിക്സ് , ബയോ ആക്റ്റീവുകൾക്കുള്ള മൈക്രോബയൽ വൈവിധ്യത്തിന്റെ ചൂഷണം, ബയോ ട്രാൻസ്ഫോർമേഷനുകൾക്കുള്ള എൻസൈമുകൾ .
ഡോ. സഞ്ജീവ് ഖോസ്ലയാണ് ഇപ്പോഴത്തെ ഡയറക്ടർ, മുൻ ഡയറക്ടർമാർ ഡോ. അനിൽ കോൾ, ഡോ. ഗിരീഷ് സാഹ്നി എന്നിവർ ആയിരുന്നു.
ആധുനിക ബയോളജി ഗവേഷണത്തിനുള്ള സൗകര്യങ്ങൾ ഇൻസ്റ്റിറ്റ്യൂട്ടിൽ സജ്ജീകരിച്ചിരിക്കുന്നു.
ടിഷ്യു, സെൽ കൾച്ചർ സൗകര്യം, സൂക്ഷ്മജീവികളുടെ പരിപാലനം, സംരക്ഷണം, തിരിച്ചറിയൽ എന്നിവയ്ക്കുള്ള സൗകര്യം, ഒരു അനിമൽ ഹൗസ്, ബയോ ഇൻഫോർമാറ്റിക്സിനും ബയോകമ്പ്യൂട്ടിംഗിനുമുള്ള വർക്ക് സ്റ്റേഷനുകൾ, പ്രോട്ടീൻ, ഡിഎൻഎ വിശകലനത്തിനുള്ള ഉപകരണങ്ങൾ, 64,000 റഫറൻസ് പുസ്‌തകങ്ങൾ, മൈക്രോസ്‌കോപ്പി ഉപകരണങ്ങൾ, ബൗദ്ധിക സ്വത്തവകാശ മാനേജുമെന്റിന്റെ ഡാറ്റാബേസുകൾ എന്നിവയുള്ള ലൈബ്രറി.
രോഗകാരികളായ സൂക്ഷ്മാണുക്കളെക്കുറിച്ചുള്ള ഗവേഷണ പ്രവർത്തനങ്ങൾക്കായി ഇൻസ്റ്റിറ്റ്യൂട്ടിൽ ബയോ സേഫ്റ്റി ലെവൽ 3 (ബിഎസ്എൽ 3) ലബോറട്ടറി സൗകര്യമുണ്ട്.
ജീവൻ രക്ഷിക്കാനുള്ള സുപ്രധാന മരുന്നായി പേറ്റന്റ് നേടിയ സ്വാഭാവികമായ പുനർസംയോജിക്കാവുന്ന, clot specific Streptokinase.
എന്ന ജീവൻരക്ഷാഔഷധം.
ഗാസിയാബാദിലെ അക്കാദമി ഓഫ് സയന്റിഫിക് ആൻഡ് ഇന്നൊവേറ്റീവ് റിസർച്ചുമായി (ACSIR) സംയുക്തമായി ഇൻസ്റ്റിറ്റ്യൂട്ട് പിഎച്ച്ഡി നേടാനുള്ള സൗകര്യം.
ഔഷധം കണ്ടെത്തലിനുള്ള കമ്പ്യൂട്ടേഷണൽ റിസോഴ്സുകൾ
ഓപ്പൺ സോഴ്‌സ് ഡ്രഗ് ഡിസ്കവറിയുടെ (ഒ.എസ്.ഡി.ഡി) സിലിക്കോ മൊഡ്യൂളിന്റെ മൊഡ്യൂളാണ് സിആർഡിഡി ( ഡ്രഗ് ഡിസ്കവറിയുടെ കമ്പ്യൂട്ടേഷണൽ റിസോഴ്‌സ്).
ഒരു പ്ലാറ്റ്ഫോമിൽ മയക്കുമരുന്ന് കണ്ടെത്തലുമായി ബന്ധപ്പെട്ട കമ്പ്യൂട്ടർ ഉറവിടങ്ങൾ CRDD വെബ് പോർട്ടൽ നൽകുന്നു.
സി‌എസ്‌ഐ‌ആർ-ഇൻസ്റ്റിറ്റ്യൂട്ട് ഓഫ് മൈക്രോബയൽ ടെക്നോളജിയിലെ ഗജേന്ദ്ര പാൽ സിംഗ് രാഘവയുടെ മാർഗനിർദേശത്തിലാണ് ഈ മൊഡ്യൂൾ വികസിപ്പിക്കുകയും പരിപാലിക്കുകയും ചെയ്യുന്നത്.
വ്യാജ ഡാറ്റയുടെ തർക്കം
2014 ജൂലൈ 17 ന് ഇന്ത്യയിലെ മുഖ്യധാരാ മാധ്യമങ്ങൾ വിവിധ ജേണലുകളിൽ IMTECH ലെ ശാസ്ത്രജ്ഞർ പ്രസിദ്ധീകരിച്ച മൊത്തം ഏഴ് പ്രബന്ധങ്ങൾ പിൻവലിക്കുന്നതിനെക്കുറിച്ചുള്ള റിപ്പോർട്ടുകൾ പ്രസിദ്ധീകരിച്ചു.
ഈ പേപ്പറുകളിൽ ഉപയോഗിച്ച ഡാറ്റ വ്യാജമാണ് / കെട്ടിച്ചമച്ചതാണെന്ന് സ്ഥാപിച്ച ശേഷമാണ് ഇത് ചെയ്തത്.
PLoS ONE- ൽ പ്രസിദ്ധീകരിച്ച മൂന്ന് പേപ്പറുകൾ പിൻവലിച്ചു, മറ്റ് ജേണലുകളിലെ നാല് പേപ്പറുകൾ പിൻവലിക്കാനുള്ള ശ്രമത്തിലാണ്.
മൂന്ന് പ്ലോസ് വൺ പേപ്പറുകളിലും റിസർച്ച് അസോസിയേറ്റ് ഡോ. ഫസ്ലുറഹ്മാൻ ഖാൻ, ആദ്യത്തെ രചയിതാവായി എൻവയോൺമെന്റൽ ബയോടെക്നോളജി, മൈക്രോബയൽ ബയോകെമിസ്ട്രി ലബോറട്ടറി എന്നിവയിൽ നിന്നുള്ള ഡോ. സ്വരഞ്ജിത് സിംഗ് കാമിയോത്രയും ഉണ്ട്.
അവ യഥാക്രമം ഏപ്രിൽ 17, ഒക്ടോബർ 1, ഒക്ടോബർ 8 തീയതികളിൽ ഓൺലൈനിൽ പ്രസിദ്ധീകരിച്ചു.
നിർഭാഗ്യവശാൽ, ഈ പേപ്പറുകൾ മറ്റ് അഞ്ച് പേപ്പറുകൾ ഉദ്ധരിക്കപ്പെട്ടിട്ടുണ്ട്.
സി‌എസ്‌ഐ‌ആറും അതിന്റെ ഘടക ഘടകങ്ങളും രാജ്യത്തെ മികച്ച ഗവേഷണ സ്ഥാപനങ്ങളിലൊന്നായി കണക്കാക്കപ്പെടുന്നതിനാൽ ഇത് ഇന്ത്യയിലെ ശാസ്ത്ര സമൂഹത്തെ വല്ലാതെ ഞെട്ടിച്ചു.
ബയോ ഇൻഫോർമാറ്റിക്സ് സേവനങ്ങൾ
ചണ്ഡിഗഡിലെ ഇൻസ്റ്റിറ്റ്യൂട്ട് ഓഫ് മൈക്രോബയൽ ടെക്നോളജിയിൽ 150 ലധികം സ്വതന്ത്ര, ഓപ്പൺ സോഴ്‌സ് സോഫ്റ്റ്വെയർ, ഡാറ്റാബേസുകൾ, വെബ് സെർവറുകൾ എന്നിവ വികസിപ്പിച്ചെടുത്തിട്ടുണ്ട്.
ലോകമെമ്പാടുമുള്ള ശാസ്ത്ര സമൂഹം ഈ സെർവറുകൾ വളരെയധികം ഉപയോഗിക്കുന്നു.
30°44′50″N 76°44′03″E ﻿ / ﻿ 30.7471°N 76.7342°E ﻿ / 30.7471; 76.7342
ഇൻസ്റ്റിറ്റ്യൂട്ട് ഫോർ ഡെവലപ്മെന്റ് ആൻഡ് റിസർച്ച് ഇൻ ബാങ്ക് ടെക്നോളജി ഇംഗ്ലീഷ് വിലാസം https://ml.wikipedia.org/wiki/Institute_for_Development_and_Research_in_Banking_Technology
റിസർവ് ബാങ്കിന്റെ കീഴിൽ പ്രവർത്തിക്കുന്ന സാങ്കേതിക ഗവേഷണ സ്ഥാപനമാണ് ഇൻസ്റ്റിറ്റ്യൂട്ട് ഫോർ ഡെവലപ്മെന്റ് ആൻഡ് റിസർച്ച് ഇൻ ബാങ്ക് ടെക്നോളജി (ഐ.ഡി.ആർ.ബി.ടി.).
1996 ലാണ് ഈ സ്ഥാപനം ആരംഭിക്കുന്നത്.
ഹൈദരാബാദാണ് ആസ്ഥാനം.
2004 ൽ ദേശീയ സാമ്പത്തിക സ്വിച്ച് (National Financial Switch) ആരംഭിച്ചു.
ബാങ്കിംഗ് സാങ്കേതികതയെക്കുറിച്ചുള്ള കോഴ്സുകൾ നടത്തുന്ന ഭാരതത്തിലെ ഏക സ്ഥാപനമാണ് ഐ.ഡി.ആർ.ബി.ടി. പ്രധാന കോഴ്സുകൾ ഇവയാണ്.
ഐ.ഡി.ആർ.ബി.ടി പോസ്റ്റ് ഡോക്ടറൽ ഫെല്ലോഷിപ്പ് (IPDF) പി.എച്ച്.ഡി പ്രോഗ്രാം ഇൻ കംപ്യൂട്ടർ സയൻസ് ആൻഡ് ഇൻഫർമേഷൻ ടെക്നോളജി ഐ.ഡി.ആർ.ബി.ടി റിസർച്ച് പ്രോജക്റ്റ് സ്കീം (IRPS) എം.ടെക്ക് ഇൻഫർമേഷൻ ടെക്നോളജി (ബാങ്കിംഗ് ടെക്നോളജിയിലും ഇൻഫർമേഷൻ സുരക്ഷയിലും സ്പെഷ്യലൈസേഷൻ) ഐ.ഡി.ആർ.ബി.ടി പ്രോജക്റ്റ് ട്രെയിനി സ്കീം  (IPTS) അവലംബം ↑ പുറം കണ്ണികൾ ഔദ്യോഗിക വെബ്സൈറ്റ്
ഇൻസ്റ്റിറ്റ്യൂട്ട് ഫോർ കമ്മ്യൂണിക്കേറ്റീവ് ആൻഡ് കോഗ്നിറ്റീവ് ന്യൂറോ സയൻസസ് ഇംഗ്ലീഷ് വിലാസം https://ml.wikipedia.org/wiki/Institute_for_Communicative_and_Cognitive_Neurosciences
പാലക്കാട് ജില്ലയിലെ ഷൊർണൂരിലും തിരുവനന്തപുരത്തെ പുലയനാർകോട്ടയിലും സ്ഥിതി ചെയ്യുന്ന ഇൻസ്റ്റിറ്റ്യൂട്ട് ഫോർ കമ്മ്യൂണിക്കേറ്റീവ് ആൻഡ് കോഗ്നിറ്റീവ് ന്യൂറോ സയൻസസ് (ഐക്കോൺസ്) കേരള സർക്കാരിന്റെ ആരോഗ്യ കുടുംബക്ഷേമ വകുപ്പിന് കീഴിൽ സ്ഥാപിതമായ ഒരു സ്വയംഭരണ ന്യൂറോസയൻസ് ചികിത്സാകേന്ദ്രമാണ്.
ഇൻസ്റ്റിറ്റ്യൂട്ട് ഫോർ കമ്മ്യൂണിക്കേറ്റീവ് ആൻഡ് കോഗ്നിറ്റീവ് ന്യൂറോ സയൻസസ് 1998 ൽ സ്ഥാപിതമായി.
2015 ജനുവരിയിൽ ക്വാളിറ്റി കൗൺസിൽ ഓഫ് ഇന്ത്യയുടെ എൻഎബിഎച്ച് അക്രഡിറ്റേഷൻ ലഭിച്ചു.
എൻഎബിഎച്ച് അക്രഡിറ്റേഷൻ നേടുന്ന വൈജ്ഞാനിക, സംസാര, ഭാഷാ വൈകല്യങ്ങൾ ചികിത്സിക്കുന്ന ഇന്ത്യയിലെ ആദ്യത്തെ കേന്ദ്രമാണ് ഐക്കോൺസ്.
ഓട്ടിസം , സെറിബ്രൽ പാൾസി, ഡിമെൻഷ്യ , പഠന വൈകല്യങ്ങൾ , സെറിബ്രൽ, ന്യൂറോളജിക്കൽ മസ്തിഷ്കാഘാതം, ഡിമെൻഷ്യ തുടങ്ങിയ ജന്മനായുള്ളതും അല്ലാത്തതുമായ ബൗദ്ധികവും ഭാഷാപരവുമായ രോഗങ്ങളെ ശാസ്ത്രീയമായി നിർണ്ണയിക്കാനും ചികിത്സിക്കാനും പുനരധിവസിപ്പിക്കാനും ഐക്കോൺസ് ലക്ഷ്യമിടുന്നു.
ഇൻസ്റ്റിറ്റ്യൂട്ട് ഫോർ കമ്മ്യൂണിക്കേറ്റീവ് ആൻഡ് കോഗ്നിറ്റീവ് ന്യൂറോ സയൻസസ് (ICCONS) പാലക്കാട് ജില്ലയിലെ ഷൊർണൂരിൽ സ്ഥിതി ചെയ്യുന്ന ഒരു സ്വയംഭരണ ലാഭേച്ഛയില്ലാത്ത ന്യൂറോ സയൻസ് സ്പെഷ്യാലിറ്റി ഹോസ്പിറ്റലും ഗവേഷണ സ്ഥാപനവുമാണ്.
തിരുവനന്തപുരത്ത് പുലയനാർകോട്ടയിൽ ഇതിന് ശാഖയുണ്ട്.
ഡോ.പി.എ.സുരേഷാണ് രണ്ട് സ്ഥാപനങ്ങളുടെയും ഡയറക്ടർ.
കേരള സംസ്ഥാന ആരോഗ്യമന്ത്രി ഗവേണിംഗ് കൗൺസിൽ ചെയർമാനും സാമൂഹിക നീതി മന്ത്രി കോ ചെയർമാനും ആരോഗ്യ വകുപ്പ് സെക്രട്ടറി എക്‌സിക്യൂട്ടീവ് കമ്മിറ്റി ചെയർമാനുമാണ്.
1998-ൽ സ്ഥാപിതമായ ഈ സ്ഥാപനത്തെ നയിക്കുന്നത് ന്യൂറോളജിസ്റ്റുകൾ , സ്പീച്ച്-ലാംഗ്വേജ് പാത്തോളജിസ്റ്റുകൾ, ഓഡിയോളജിസ്റ്റുകൾ , ക്ലിനിക്കൽ സൈക്കോളജിസ്റ്റുകൾ, ഫിസിയോതെറാപ്പിസ്റ്റുകൾ എന്നിവരുടെ ഒരു സംയോജിത ടീമാണ്.
കുട്ടികളെ ബാധിക്കുന്ന ഭാഷാ വൈകല്യങ്ങൾ, ഓട്ടിസം, അറ്റൻഷൻ ഡെഫിസിറ്റ് ഹൈപ്പർ ആക്ടിവിറ്റി ഡിസോർഡർ , ബുദ്ധിമാന്ദ്യം, മെറ്റബോളിക് ജനിതക തകരാറുകൾ, നാഡീവ്യവസ്ഥയുടെ തകരാറുകൾ, റെറ്റ് സിൻഡ്രോം, അസ്പെർജേഴ്സ് സിൻഡ്രോം, ലാൻഡൗ-ക്ലെഫ്നർ സിൻഡ്രോം, അഫാസിയ, ഡിമെൻഷ്യ എന്നിവ ഇവിടെ ചികിത്സിക്കുകയും പുനരധിവസിപ്പിക്കുകയും ചെയ്യുന്നു.
സെറിബ്രൽ ന്യൂറോളജിക്കൽ ഡിസോർഡേഴ്സ്, രോഗങ്ങൾ എന്നിവയുടെ ചികിത്സ, പുനരധിവാസം, ഗവേഷണം എന്നിവയ്ക്കുള്ള സൗകര്യങ്ങളുള്ള ഇന്ത്യയിലെ ഏക സ്ഥാപനമാണ് ഐക്കോൺസ്.
2019 സെപ്തംബർ 25-ന്, അസിസ്റ്റീവ് ആൻഡ് റീഹാബിലിറ്റേഷൻ ടെക്നോളജിയിൽ ഒരു ഗവേഷണ വികസന പരിപാടി നടപ്പിലാക്കുന്നതിനായി ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി പാലക്കാടുമായി ഒരു ഗവേഷണ സഹകരണ കരാറിൽ ഐക്കോൺസ് ഒപ്പുവച്ചു.
നടത്തിവരുന്ന കോഴ്‌സുകൾ ബാച്ചിലർ ഓഫ് ഓഡിയോളജി ആൻഡ് സ്പീച്ച് ലാംഗ്വേജ് പാത്തോളജി (BASLP), നാലു വർഷത്തെ ബിരുദ കോഴ്സ് മാസ്റ്റർ ഇൻ ഓഡിയോളജി ആൻഡ് സ്പീച്ച് ലാംഗ്വേജ് പാത്തോളജി (MASLP) ഇതും കാണുക നാഷണൽ ഇൻസ്റ്റിറ്റ്യൂട്ട് ഓഫ് മെന്റൽ ഹെൽത്ത് ആൻഡ് ന്യൂറോ സയൻസസ് ഇൻസ്റ്റിറ്റ്യൂട്ട് ഓഫ് മെന്റൽ ഹെൽത്ത് ആൻഡ് ന്യൂറോ സയൻസസ് അവലംബം
ഇൻസർഷൻ സോർട്ട് ഇംഗ്ലീഷ് വിലാസം https://ml.wikipedia.org/wiki/Insertion_sort
ഒരു ലിസ്റ്റിലെ സംഖ്യകളെയും മറ്റും ക്രമത്തിലാക്കാൻ ഉപയോഗിക്കുന്ന ഒരു താരതമ്യ സോർട്ടിങ്ങ് അൽഗൊരിതമാണ്‌ ഇൻസർഷൻ സോർട്ട് .
ഇതിന്റെ സമയസങ്കീർണ്ണത O ( N 2 ) {\displaystyle O(N^{2})} ആയതിനാൽ വലിയ ലിസ്റ്റുകളിൽ ഉപയോഗിക്കുമ്പോൾ ഇത് വളരെയധികം സമയമെടുക്കുന്നു.
ഇൻസർഷൻ സോർട്ടിന്റെ മെമ്മറി സങ്കീർണ്ണത O ( N ) {\displaystyle O(N)} ആണെങ്കിലും  ഒരു in-place അൽഗൊരിതമാണ്‌ ഇത് എന്നതിനാൽ ലിസ്റ്റിന്‌ പുറമെ O(1) മെമ്മറി മാത്രമേ ഇതിന്‌ ആവശ്യമുള്ളൂ.
ലിസ്റ്റിലെ 1 മുതൽ i വരെയുള്ള സംഖ്യകൾ ക്രമത്തിലാണെന്നു കരുതുക.
i+1 ആമത്തെ സംഖ്യയെ ലിസ്റ്റിൽ ക്രമമനുസരിച്ചുള്ള സ്ഥാനത്തേക്ക് മാറ്റുക.
ഈ സ്ഥാനം j ആണെങ്കിൽ j മുതൽ i-1 വരെയുള്ള സ്ഥാനങ്ങളിൽ ഇപ്പോഴുള്ള സംഖ്യകളെ അവയുടെ വലതുവശത്തേക്ക് മാറ്റേണ്ടിവരും.
i = 1 മുതൽ N-1 വരെ ഇത് തുടർന്നുകൊണ്ടു പോകുക.
ഇങ്ങനെ ചെയ്താൽ ലിസ്റ്റിലെ സംഖ്യകളെല്ലാം ക്രമത്തിലാകും.
സ്യൂഡോകോഡ്
N സംഖ്യകളുള്ള array എന്ന ലിസ്റ്റ് ഇൻസർഷൻ സോർട്ട് വഴി ക്രമത്തിലാക്കാൻ: 1.
done - 1
2.
done = N ആണെങ്കിൽ നിർത്തുക 
3.
value - array[done+1]
4.
j - done
5.
j = 0 ആകുകയോ array[j] = value ആകുകയോ ചെയ്യുന്നതു വരെ പടി 6,7 എന്നിവ ചെയ്യുക
6.
array[j+1] - array[j]
7.
j - j-1
8.
array[j+1] - value
9.
done - done+1
10.
പടി 2 ലേക്ക് പോകുക വിശകലനം
ലിസ്റ്റിലെ സംഖ്യകൾ ക്രമത്തിലാണെങ്കിൽ 6, 7 എന്നീ പടികൾ ചെയ്യേണ്ടിവരുന്നില്ല.
അതിനാൽ ഇൻസർഷൻ സോർട്ടിന്റെ നല്ല സമയസങ്കീർണ്ണത O ( N ) {\displaystyle O(N)} ആണ്‌.
ലിസ്റ്റിലെ സംഖ്യകൾ തികച്ചും വിപരീതക്രമത്തിലാണെങ്കിൽ 6, 7 എന്നിവ N ( N − 1 ) 2 {\displaystyle {\frac {N\left(N-1\right)}{2}}} തവണ ചെയ്യേണ്ടിവരും.
അതിനാൽ ഇൻസർഷൻ സോർട്ടിന്റെ മോശം സമയസങ്കീർണ്ണത O ( N 2 ) {\displaystyle O(N^{2})} ആണ്‌.
ശരാശരി സമയസങ്കീർണ്ണതയും ഇതുതന്നെ.
ശരാശരി, മോശം സമയസങ്കീർണ്ണതകൾ O ( N log N ) {\displaystyle O(N\;\log \;N)} ആയുള്ള സോർട്ടിങ്ങ് അൽഗൊരിതങ്ങൾ ഉണ്ട്.
എങ്കിലും മോശം സമയസങ്കീർണ്ണത O ( N 2 ) {\displaystyle O(N^{2})} ആയുള്ള സോർട്ടിങ്ങ് അൽഗൊരിതങ്ങളിൽ ബബിൾ സോർട്ട് , സെലക്ഷൻ സോർട്ട് , ഗ്നോം സോർട്ട് മുതലായവയെക്കാൾ വേഗതയേറിയതാണിത്.